# Vincent van Gogh

| Vincent van Gogh |
| --- |
|  |
| Ħajja |
| Isem propju |
Vincent Willem Van Gogh |
| Twelid |
Zundert, 30 Marzu 1853 |
| Nazzjonalità |
Renju tan-Netherlands |
| Residenza |
Monasteru ta' Saint-Paul-de-Mausole Cuesmes Maison Van Gogh (en)  |
| Grupp etniku |
Olandiżi |
| Mewt |
Auvers-sur-Oiseu Auberge Ravoux, 29 Lulju 1890 |
| Post tad-dfin |
Ċimiterju ta' Auvers-sur-Oise qabar ta' Vincent u Theo van Gogh |
| Kawża tal-mewt |
suwiċidju (ferita b'tir ta' arma tan-nar) |
| Familja |
| Missier |
Theodorus van Gogh |
| Omm |
Anna Carbentus van Gogh |
| Konjuga/i |
Not married |
| Koppja/i |
Sien Hoornik (en)  Margot Begemann (en)  |
| Aħwa |

uri
* Wil van Gogh (en)  Theo van Gogh (mul)  Cor van Gogh (en)  Elisabeth van Gogh (en)  Anna Cornelia van Gogh (en)
 |
| Edukazzjoni |
| Alma mater | Akkademja Rjali tal-Belle Arti |
| Lingwi |
Olandiż Franċiż |
| Għalliema |
Anton Mauve (mul)  Constantinus Cornelis Huysmans (en)  |
| Studenti |

uri
* Antoon Hermans (mul)
 |
| Okkupazzjoni |
| Okkupazzjoni |
pittur disinjatur tipografu illustratur botaniku disinjatur tekniku tal-arkitettura inċiżur litografu artist grafiku art dealer (en)  |
|

Parteċipant
* Documenta III (en)
 |
| Post tax-xogħol |
Tilburg (mul)  L-Aja Londra Pariġi Ramsgate (en)  Etten-Leur (en)  Dordrecht (mul)  Amsterdam Borinage (en)  Brussell Etten-Leur (en)  L-Aja Hoogeveen (mul)  Nuenen (en)  Anversa Pariġi Arles Saint-Rémy-de-Provence (mul)  Auvers-sur-Oise Dar ta' Van Gogh Emmen (mul)  Maison Van Gogh (en)  |
| Impjegaturi | Goupil & Cie (en)   (30 Lulju 1869 -  10 Mejju 1873) |
| Xogħlijiet importanti | *The Potato Eaters (mul)  Café Terrace at Night (en)  The Starry Night (en)  Bedroom in Arles (en)  Sunflowers (en)  Self-Portrait with Bandaged Ear (en)  Wheatfield with Crows (en)  Portrait paintings of Dr. Gachet (en)  Irises (en)  The Night Café (en)  Starry Night Over the Rhone (en)  The Yellow House (en)  Wheat Field with Cypresses (en)*  |
| Influwenzat minn |
Anton Mauve (mul)  Paul Gauguin (mul)  Willem Roelofs (en)  Paul Cézanne Peter Paul Rubens Jean-François Millet (mul)  葛飾北斎 (mul)  |
| Sħubija |
Société française de gravure (en)  |
| Moviment |
Post-Impressjoniżmu espressjoniżmu |
| Moviment artistiku |
arti pajsaġġistika natura mejta ritratt pajsaġġ urban veduta fuq ġewwa awtoritratt arti Kristjana |

**Vincent Willem van Gogh** ([ˈvɪnsənt ˈʋɪləm vɑŋ ˈɣɔx]; twieled fit-30 ta' Marzu 1853 – miet fid-29 ta' Lulju 1890) kien pittur Olandiż ta' wara l-Impressjoniżmu li wara mewtu sar wieħed mill-iktar figuri famużi u influwenti fl-istorja tal-arti tal-Punent.

## Ħajja personali u tagħlim

Van Gogh twieled f'familja ta' klassi medja-għolja, u beda jpinġi minn mindu kien tifel. Fi tfulitu huwa kien serju, kwiet u ħosbien. Bħala żagħżugħ, huwa ħadem bħala bejjiegħ tal-arti, u spiss kien jivvjaġġa, iżda qabditu d-dipressjoni wara li ttrasferixxa ruħu f'Londra. Huwa fittex il-wens fir-reliġjon u qatta' xi żmien bħala missjunarju Protestant fin-Nofsinhar tal-Belġju. Il-mard u s-solitudni ħakmulu ħajtu qabel ma qabad ipitter fl-1881, wara li mar lura biex jgħix fid-dar tal-ġenituri tiegħu. Ħuħ iż-żgħir Theo appoġġah finanzjarjament, u bejniethom baqgħu jikkorrispondu fit-tul permezz ta' ittri.

Ix-xogħlijiet bikrin tiegħu, l-iktar natura mejta u rappreżentazzjonijiet ta' raħħala, fihom ftit sinjali tal-kulur qawwi li ddistingwa x-xogħol tiegħu iktar 'il quddiem. Fl-1886, huwa mar jgħix f'Pariġi, fejn iltaqa' ma' membri tal-*avant-garde*, fosthom Émile Bernard u Paul Gauguin, li kienu qed jirreaġixxu kontra s-sensibbiltà tal-Impressjoniżmu. Meta x-xogħol tiegħu żviluppa, huwa ħoloq approċċ ġdid għan-natura mejta u għall-pajsaġġ lokali. Il-pitturi tiegħu sar ikollhom kuluri iktar jgħajtu filwaqt li żviluppa stil li twettaq għalkollox matul iż-żjara tiegħu f'Arles fin-Nofsinhar ta' Franza fl-1888. Matul dan il-perjodu, huwa wessa' s-suġġetti tiegħu biex jinkludi wkoll sensiela ta' siġar taż-żebbuġ, għelieqi tal-qamħ, u ġirasoli.

* *Natura mejta: Vażun bi Tnax-il Ġirasol*, Awwissu 1888, Neue Pinakothek, Munich
* *Fjurdulis*, Mejju 1889, il-Mużew ta' J. Paul Getty, Los Angeles
* *Inwar tal-Lewż*, Frar 1890, il-Mużew ta' Van Gogh, Amsterdam

## Mard psikjatriku u mewt

Van Gogh kien ibati minn episodji psikotiċi u delużjonijiet, u minkejja li kien jinkwieta dwar l-istabbiltà mentali tiegħu, spiss kien jittraskura s-saħħa fiżika tiegħu, ma kienx jiekol sew u kien jixrob ħafna alkoħol. Il-ħbiberija tiegħu ma' Gauguin intemmet wara konfrontazzjoni b'xafra meta, fis-saħna tal-mument, huwa qata' parti mill-widna x-xellugija tiegħu stess. Huwa qatta' xi żmien fi sptarijiet psikjatriċi, inkluż perjodu f'Saint-Rémy. Wara li qabad u telaq u ttrasferixxa ruħu fl-Auberge Ravoux f'Auvers-sur-Oise qrib Pariġi, huwa ġie taħt il-kura tat-tabib omeopatiku Paul Gachet. Id-dipressjoni tiegħu ppersistiet, u fis-27 ta' Lulju 1890, Van Gogh x'aktarx li spara lilu nnifsu f'sidru b'revolver tat-tip Lefaucheux. Jumejn wara huwa miet bil-ġrieħi li kkawża lilu nnifsu.

## Xogħlijiet

*Il-Lejl bil-Kwiekeb*, Ġunju 1889, il-Mużew tal-Arti Moderna, New York
F'deċennju, huwa ħoloq madwar 2,100 opra tal-arti, inkluż xi 860 pittura taż-żejt fuq it-tila, li l-biċċa l-kbira minnhom saru fl-aħħar sentejn ta' ħajtu. Jinkludu pajsaġġi, natura mejta, ritratti u awtoritratti, u huma kkaratterizzati minn kuluri qawwijin u drammatiċi, u daqqiet impulsivi u espressivi bil-pinzell, li taw kontribut siewi għall-pedamenti tal-arti moderna. Huwa ma kellux suċċess kummerċjalment, u s-suwiċidju tiegħu meta kellu seba' u tletin sena seħħ wara snin ta' dipressjoni u faqar.

Meta kien ħaj, Van Gogh ma kellux suċċess kummerċjali, u kien jitqies bħala miġnun u falliment. Peress li sar famuż wara li kkommetta suwiċidju, huwa ġie meqjus bħala ġenju mhux mifhum fl-immaġinarju pubbliku. Ir-reputazzjoni tiegħu kibret fil-bidu tas-seklu 20, peress li elementi tal-istil tiegħu ġew inkorporati mill-Fauves u mill-Espressjonisti Ġermaniżi. Huwa kiseb suċċess kritiku u kummerċjali mifrux fid-deċennji ta' wara, u huwa mfakkar bħala pittur importanti iżda traġiku. Il-personalità problematika tiegħu tintuża bħala eżempju tal-ideal Romantiku ta' artisti torturat. Illum il-ġurnata, ix-xogħlijiet ta' Van Gogh huma fost l-iktar pitturi għaljin li qatt inbigħu fid-dinja, u l-legat tiegħu ġie onorat minn mużew f'ismu, il-Mużew ta' Van Gogh f'Amsterdam, li għandu l-ikbar kollezzjoni fid-dinja tal-pitturi u tat-tpinġijiet tiegħu.

* *Awtoritratt b'Kappell Griż tal-Felt*, ix-Xitwa 1887-1888, il-Mużew ta' Van Gogh, Amsterdam
* *Awtoritratt b'Kappell tat-Tiben*, Pariġi, ix-Xitwa 1887-1888, il-Metropolitan Museum of Art, New York
* *Awtoritratt*, 1889, il-Gallerija Nazzjonali tal-Arti, Washington D.C. Fl-awtoritratti tiegħu li għamel f'Saint-Rémy jidher min-naħa ta' widintu mhux maqtugħa, kif kien jara lilu nnifsu fil-mera

## Referenzi